২০০৮ সালে প্রেসিডেন্ট নিবার্চনে শাসনতান্ত্রিক বাঁধার কারণে (একাক্রমে তিনবার প্রেসিডেন্ট নির্বাচিত হওয়ার উপর শাসনতান্ত্রিক বিধিনিষেধ) তিনি প্রধানমন্ত্রীত্বের দায়িত্বগ্রহণ করেন। সে দফায় প্রেসিডেন্ট নির্বাচিত করা হয় মেদভেদেভকে। তিনি প্রধানমন্ত্রী হলেও সত্যিকারের ক্ষমতা ছিল পুতিনের হাতে। ২০০৮ সালের আগষ্ট মাসে রাশিয়া কর্তৃক জর্জিয়া আক্রান্ত হওয়ার পর থেকে পশ্চিমাদের সাথে রাশিয়ার সম্পর্কের অবনতি ঘটে। তখন যুক্তরাষ্ট্র রাশিয়া আক্রমণের হুমকি দেয়। ২০১১ সালে পুতিন যখন আবার পেসিডেন্ট পদপ্রার্থী হন তখন শহরভিত্তিক যুব শক্তির তীব্র বিরোধীতার সম্মুখীন হন এবং তাঁকে নির্বাচনে বলপ্রয়োগ এবং সহিংসতার আশ্রয় নিতে হয়। বিশ্বব্যাপী অর্থনৈতিক মন্দা এবং তেলের দরপতনের ফলে তেল রপ্তানির ত্রিশঙ্কু অবস্থায় রাজস্ব আয়ে রাশিয়া বিরাট ঘাটতির সম্মুখীন হয়। ২০১৪ সাল থেকে রাশিয়া অর্থনৈতিক মন্দা চরমে পৌঁছে। এতে পুতিনের ভাবমূর্তি এবং কর্তৃত্ব হ্রাস পাওয়ার পরিস্থিতি সৃষ্টি হয়। তখন তিনি জাতীয়তাবাদ এবং বিভিন্ন গোড়ামির আশ্রয় নিতে আরম্ভ করেন। ২০১৪ সালে ক্রিমিয়াকে রাশিয়ার একীভূত করার উদ্যোগ রাশিয়ান জাতীয়তাবাদকে উজ্জীবীত করার একটি প্রয়াস।